Kúpna zmluva o prevode vlastníctva hnuteľných vecí č. .......

uzavretá podľa § 11 zákona č. 278/1993 Z. z. o správe majetku štátu

v znení neskorších predpisov (ďalej len „zákon o správe majetku štátu“) a § 588 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“)

(ďalej len „**Kúpna** **zmluva**“)

**Predávajúci: Slovenská republika,** zastúpená

**Správou štátnych hmotných rezerv Slovenskej republiky**

Sídlo:Pražská 29, 812 63 Bratislava

Štatutárny orgán: **Ing. Ján Rudolf, PhD.,** predseda

IČO: 30 844 363

IČ DPH: SK2020296487

DIČ: 2020296487

Bankové spojenie: Štátna pokladnica

IBAN: SK53 8180 0000 0070 0014 5359

SWIFT: SPSRSKBA

*(ďalej len „****Predávajúci****“)*

*„Predávajúci je zdaniteľná osoba len v rozsahu nákupu a predaja štátnych hmotných rezerv v zmysle § 3 ods. 4 zákona č. 222/2004 Z. z. o dani z pridanej hodnoty v znení neskorších predpisov.“*

**a**

**Kupujúci:**

Meno a priezvisko:

Trvalý pobyt:

Dátum narodenia:

Bankové spojenie:

IBAN:

*(ďalej len „****Kupujúci****“)*

Predávajúci a Kupujúci spoločne ako „**Zmluvné strany**“ a každý z nich samostatne ako „**Zmluvná strana**“ uzatvárajú Kúpnu zmluvu v tomto znení:

**Článok I**

**Úvodné ustanovenia**

Na základe ponukového konania „Osobitné ponukové konanie“ vyhláseného Predávajúcim dňa ...................... so začiatkom lehoty na doručovanie ponúk od ..................na webovej stránke Ministerstva financií Slovenskej republiky ([www.ropk.sk](http://www.ropk.sk)), ktoré bolo vyhlásené na základe rozhodnutia Predávajúceho č. ................... o prebytočnosti hnuteľného majetku štátu v správe Predávajúceho zo dňa..............., v súvislosti s cenovou ponukou Kupujúceho doručenou dňa ...........a v súlade s ustanoveniami § 3 ods. 3, § 8f ods. 7 a § 11 zákona o správe majetku štátu Zmluvné strany uzatvárajú túto Kúpnu zmluvu.

**Článok II**

**Predmet a účel Kúpnej zmluvy**

1. Predmetom tejto Kúpnej zmluvy je záväzok Predávajúceho odovzdať Kupujúcemu Predmet kúpy a záväzok Kupujúceho Predmet kúpy prevziať a zaplatiť zaň Predávajúcemu dohodnutú kúpnu cenu. Predmetom kúpy je tovar, ktorý je uskladnený v .................... Zoznam tovaru, ktorý je Predmetom kúpy je podľa druhu a množstva podrobne špecifikovaný nasledovne:

|  |  |  |  |  |  |  |  |
| --- | --- | --- | --- | --- | --- | --- | --- |
| P. č. | **Číslo materiálu SAP** | **Názov materiálu** | **MJ** | **Šarža** | **Cena/MJ v EUR** | **Množ- stvo** | **Evidenčná cena v EUR** |
| 1. |  |  | ks |  |  |  |  |
| 2. |  |  | ks |  |  |  |  |
| 3. |  |  | ks |  |  |  |  |
| 4. |  |  | ks |  |  |  |  |
| 5. |  |  | ks |  |  |  |  |

(ďalej len „**Predmet kúpy**“).

1. Zmluvné strany sa v súlade s ustanovením § 11 ods. 1 zákona o správe majetku štátu dohodli,  že Kupujúci bude Predmet kúpy využívať na ....................................účely.

**Článok III**

**Kúpna cena**

1. Celková kúpna cena za Predmet kúpy je stanovená na základe výsledku ponukového konania špecifikovaného v čl. I Kúpnej zmluvy a v súlade s cenovou ponukou predloženou Kupujúcim vo výške **.......................EUR** (slovom: ...............................).
2. **DPH** vo výške ..................... **EUR** (slovom: .......................eur) vysporiada Predávajúci.
3. Kupujúci sa zaväzuje uhradiť kúpnu cenu podľa bodu 2) tohto čl. do 30 dní odo dňa nadobudnutia platnosti Kúpnej zmluvy, najskôr však v deň, kedy Kúpna zmluva nadobudla účinnosť.
4. Kupujúci sa zaväzuje uhradiť kúpnu cenu bezhotovostným prevodom na účet Predávajúceho špecifikovaný v záhlaví Kúpnej zmluvy. Kúpna cena sa považuje za uhradenú jej pripísaním na účet Predávajúceho.

**Článok IV**

**Vlastnícke právo k Predmetu kúpy, nebezpečenstvo škody na ňom a Preberacie konanie**

1. Vlastnícke právo k Predmetu kúpy a nebezpečenstvo škody na ňom prechádza na Kupujúceho okamihom odovzdania Predmetu kúpy po podpísaní preberacieho protokolu.
2. Predávajúci odovzdá Kupujúcemu Predmet kúpy v mieste uskladnenia špecifikovanom v článku II ods. 1 Kúpnej zmluvy po podpísaní preberacieho protokolu spolu so všetkou dokumentáciou, s ktorou disponuje.
3. Zmluvné strany sa dohodli, že fyzické  odovzdanie Predmetu kúpy sa uskutoční po tom, ako sa na dni odovzdania Predávajúci a Kupujúci vopred telefonicky/emailom  dohodnú. Osobou kontaktnou za Predávajúceho vo veci fyzického odovzdania Predmetu kúpy je ..............., tel. č.:.................., email: .............................. Osobou kontaktnou za Kupujúceho vo veci fyzického odovzdania je....................., tel. č.:.................., email: ..............................
4. Kupujúci je povinný prevziať Predmet kúpy bez zbytočného odkladu po zaplatení kúpnej ceny. Predávajúci je v súlade s § 591 Občianskeho zákonníka oprávnený odovzdanie Predmetu kúpy odoprieť, ak Kupujúci neuhradí kúpnu cenu pred prevzatím Predmetu kúpy.
5. Zmluvné strany sa dohodli, že o fyzickom odovzdaní Predmetu kúpy Predávajúcim a jeho  prevzatí Kupujúcim spíšu „Protokol o fyzickom odovzdaní a prevzatí Predmetu kúpy“ (ďalej len „**preberací protokol**“), v ktorom okrem identifikačných údajov týkajúcich sa Zmluvných strán a Predmetu kúpy uvedú predovšetkým:
6. špecifikácia Predmetu kúpy,
7. vady Predmetu kúpy
8. dátum a miesto vyhotovenia a podpisy zástupcov Zmluvných strán poverených alebo splnomocnených k prevzatiu Predmetu kúpy.
9. Preberací protokol sa vyhotovuje v troch (3) rovnopisoch, z ktorého Predávajúci obdrží dva (2) rovnopisy a Kupujúci jeden (1) rovnopis.
10. Predávajúci vyhlasuje, že stav Predmetu kúpy zodpovedá jeho veku a nemá žiadne právne vady. Zmluvné strany sa v súlade s § 501 Občianskeho zákonníka dohodli, že Predmet kúpy sa prenecháva v stave, v akom stojí a leží. Predávajúci upozornil Kupujúceho na všetky vady, o ktorých vie. Predmet kúpy má nasledovné vady:........................
11. Kupujúci vyhlasuje, že stav Predmetu kúpy je mu známy, v takom stave, v akom sa ku dňu podpisu Kúpnej zmluvy nachádza, s prihliadnutím na obvyklé opotrebenie medzi podpisom Kúpnej zmluvy a jeho odovzdaním, ho od Predávajúceho prevezme a v budúcnosti si nebude voči Predávajúcemu uplatňovať žiadne finančné ani iné nároky súvisiace s prevodom vlastníctva k Predmetu kúpy podľa tejto Kúpnej zmluvy.

**Článok V**

**Sankcie, ukončenie Kúpnej zmluvy**

1. V prípade omeškania Kupujúceho so zaplatením zmluvne dohodnutej kúpnej ceny, má Predávajúci nárok na uplatnenie si úrokov z omeškania podľa § 517 ods. 2 Občianskeho zákonníka a § 3 nariadenia vlády Slovenskej republiky č. 87/1995 Z. z. Z. z., ktorým sa vykonávajú niektoré ustanovenia Občianskeho zákonníka.
2. Kúpnu zmluvu je možné ukončiť dohodou Zmluvných strán alebo odstúpením od Kúpnej zmluvy zo zákonných dôvodov.

**Článok VI**

**Mlčanlivosť a ochrana osobných údajov**

1. Všetky informácie, ktoré si Zmluvné strany pre splnenie predmetu Zmluvy navzájom poskytli počas predzmluvných rokovaní, pri uzavretí Zmluvy a po uzavretí  Zmluvy sa považujú za dôverné a poskytnúť tieto informácie tretej osobe môže Zmluvná strana len po predchádzajúcom písomnom súhlase druhej Zmluvnej strany. Uvedené informácie sa zaväzuje chrániť ako vlastné, využívať ich len v súvislosti s plnením predmetu Zmluvy, nezneužívať a nesprístupniť ich tretím osobám.
2. Záväzok mlčanlivosti platí aj po ukončení zmluvného vzťahu.
3. Povinnosť Zmluvných strán sprístupniť informácie podľa príslušných predpisov nie je týmto Článkom Zmluvy dotknutá.
4. Zmluvné strany a ich zamestnanci sú povinní pri spracúvaní osobných údajov fyzických osôb postupovať v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (GDPR) a zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o ochrane osobných údajov“). Spracúvané osobné údaje sú povinní chrániť pred náhodným alebo nezákonným zničením, stratou, zmenou alebo neoprávneným poskytnutím a zachovávať mlčanlivosť o všetkých osobných údajoch, s ktorými prídu do styku v súvislosti s plnením povinností podľa tejto Zmluvy.
5. Zmluvné strany informácie a údaje, na ktoré sa vzťahuje ochrana osobných údajov poskytnú len osobe, ktorej sa týkajú. Informácie a údaje, na ktoré sa vzťahuje ochrana osobných údajov sa poskytnú súdu, prokuratúre alebo inému orgánu štátu na účely plnenia jeho úloh podľa osobitného predpisu alebo na účely odhaľovania, vyšetrovania a stíhania trestných činov.

**Článok VII**

**Záverečné ustanovenia**

1. Táto Kúpna zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej prvého zverejnenia v Centrálnom registri zmlúv.
2. K zmene dohodnutých ustanovení tejto Kúpnej zmluvy môže dôjsť len po vzájomnej dohode Zmluvných strán formou písomných očíslovaných dodatkov, podpísaných oprávnenými zástupcami obidvoch Zmluvných strán, inak je zmena či doplnenie neplatné.
3. Táto Kúpna zmluva je vyhotovená v štyroch (4) rovnopisoch, z ktorých Predávajúci dostane tri (3) rovnopisy a Kupujúci (1) rovnopis. Zmluvné strany vyhlasujú, že ich zmluvná voľnosť a právo nakladať s Predmetom kúpy nie sú obmedzené.
4. Predávajúci si vyhradzuje právo nezverejňovať podpis/signatúru štatutárneho orgánu, nakoľko ju považuje za skutočnosť dôverného charakteru.
5. Vzťahy neupravené touto Kúpnou zmluvou sa riadia príslušnými ustanoveniami Občianskeho zákonníka, zákona o správe majetku štátu a ostatnými všeobecne záväznými právnymi predpismi.
6. Kupujúci sa zaväzuje rešpektovať ustanovenie predchádzajúceho odseku.
7. Zmluvné strany vyhlasujú, že si Kúpnu zmluvu riadne prečítali, v plnom rozsahu porozumeli jej obsahu, ktorý je pre nedostatočne zrozumiteľný a určitý, že táto vyjadruje ich slobodnú a vážnu vôľu zbavenú akýchkoľvek omylov, a že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju vlastnoručne podpisujú.

Za Predávajúceho: Za Kupujúceho:

V Bratislave, dňa .............................. V ....................., dňa ..............................

................................................................. ................................................................

**Ing. Ján Rudolf. PhD.**

p r e d s e d a